Diari Oficial de la Generalitat Valenciana


Sumari del DOGV 8019, del 11-04-2017 (2017/1968)

Notificació de la sentència dictada en el procediment de guarda i custòdia número 104/2016.
-------------------------------------------------------------------------------------------

### Dades del document

Número de DOGV
:   8019

Data del DOGV
:   11-04-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/1968


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de guarda i custòdia número 104/2016. [2017/1968]  
Alicia Ordeig Rabadán, lletrada de l'Administració de justícia del Jutjat de Primera Instància número 26 de València, mitjançant aquest edicte faig saber que en les actuacions de família, guarda, custòdia o aliments de fills menors no matrimonials no consensuats número 000104/2016, seguides a instàncies de Verónica Alexandra Tituaña Simbaña contra Óscar Alexis Andrango Simbaña, en situació de rebel·lia, en què, en data 6 de març de 2017, s'ha dictat la Sentència número 143/2016-J, que té la part dispositiva que és com segueix:  
  
«Dispositiva  
Estime la demanda plantejada per Verónica Alexandra Tituaña Simbaña contra Óscar Alexis Andrango Simbaña, declarat en rebel·lia, en què ha sigut part el Ministeri Fiscal, i adopte les següents mesures definitives respecte al fill comú, E. I. T. S.:  
1. Ambdós progenitors exerciran la pàtria potestat sobre el menor, si bé atribuïsc a la demandant, Verónica Alexandra Tituaña Simbaña, l'exercici en exclusiva de la pàtria potestat i la guàrdia i custòdia del menor.  
2. Suspenc el dret de visites del demandat amb el menor fins que l'interessat n'inste la represa a través del procediment corresponent.  
  
3. El pare haurà d'abonar en concepte de contribució als aliments del menor la quantitat de 150 euros mensuals, quantitat que ingressarà en el compte que designe la demandant, dins dels cinc primers dies de cada mes. La quantitat assenyalada s'actualitzarà anualment d'acord amb les variacions que experimente l'índex de preus de consum que publica l'Institut Nacional d'Estadística. El demandat contribuirà a les despeses extraordinàries del seu fill abonant la meitat de les que s'acrediten i siguen necessàries o hagen sigut consensuades per les parts.  
  
Tot això sense fer una condemna especial a les costes d'aquest procediment.  
Contra aquesta resolució es pot interposar un recurs d'apel·lació que s'haurà de presentar per escrit davant d'aquest jutjat dins del termini de 20 dies, acompanyat del resguard que acredite haver efectuat el dipòsit de 50 euros en el compte de dipòsits i consignacions d'aquest jutjat, obert al Banco de Santander, llevat que la persona recurrent tinga concedit el benefici de justícia gratuïta. Si no s'efectua el dipòsit, serà esmenable el defecte dins del termini de dos dies, i no s'admetrà a tràmit si no s'esmena.  
Aquesta és la meua sentència, que pronuncie, mane i firme.»  
  
I perquè valga de notificació de forma deguda al demandat, Óscar Alexis Andrango Simbaña, en situació de rebel·lia i parador ignorat, expedisc i firme aquest edicte.  
  
València, 7 de març de 2017.- La lletrada de l'Administració de justícia: Alicia Ordeig Rabadán.